Diari Oficial de la Generalitat Valenciana


Sumari del DOGV 5103, del 29-09-2005 (2005/10898)

RESOLUCIÓ de 6 de setembre de 2005, del sotssecretari de la Conselleria d'Economia, Hisenda i Ocupació, per la qual es regula un procediment abreujat de selecció per a donar cobertura urgent a diversos llocs de treball de tècnics de valoració de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5103

Data del DOGV
:   29-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10624


Data del document
:   06-09-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Correcció d'errades

 Descriptors 

:   * professió de l'urbanisme
    * administració regional
    * concurs administratiu

RESOLUCIÓ de 6 de setembre de 2005, del sotssecretari de la Conselleria d'Economia, Hisenda i Ocupació, per la qual es regula un procediment abreujat de selecció per a donar cobertura urgent a diversos llocs de treball de tècnics de valoració de la Generalitat Valenciana. [2005/10457]
  
L'increment de la corresponsabilitat fiscal de la Comunitat Valenciana, per mitjà de la cessió de l'estat a esta de majors competències en l'àmbit tributari, així com la perspectiva de desenvolupament del model de finançament autonòmic, que es traduirà en la transferència de majors competències tributàries, ha provocat una reorganització de l'àrea de tributs dels Servicis Territorials d'Economia i Hisenda de la Conselleria d'Economia, Hisenda i Ocupació, adoptant-se, entre altres mesures, la creació de determinats llocs de tècnics de valoració de la Direcció General de Tributs de la Generalitat Valenciana.
  
Per a proveir de forma temporal, fins que siguen coberts per personal funcionari de carrera, els llocs que es troben vacants, i, ja que no ha sigut possible cobrir estos llocs amb la Borsa existent, en virtut del que establix l'article 5.2 del Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de Funció Pública Valenciana, desplegat per l'Ordre de 10 de novembre de 2004, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià, i, amb l'autorització prèvia de la Direcció General d'Administració Autonòmica de data 11 de novembre del 2004, resolc
  
Primer
  
Iniciar un procediment abreujat de provisió per a proveir, de forma temporal, fins que siguen coberts per personal funcionari, els llocs detallats en l'annex I, que es troben vacants.
  
Segon
  
Podran concórrer al dit procediment els qui es troben en possessió del títol d'arquitecte i reunisquen els requisits establits per a cada un dels llocs de treball.
  
Tercer
  
La valoració dels candidats s'efectuarà segons el barem següent:
  
I. Experiència professional
  
A) Per servicis prestats en unitats administratives dependents funcionalment de la Direcció General de Tributs de la Conselleria d'Economia, Hisenda i Ocupació, en temes de valoració de béns immobles urbans: 0,40 punts per mes treballat.
  
B) Per servicis prestats en llocs de treball adscrits a altres administracions públiques, sempre que el treball realitzat continga funcions i tasques semblants a les que han d'exercir en virtut del lloc de treball oferit: 0,20 punts per mes treballat.
  
C) Per servicis prestats en empreses privades o del sector públic, en treballs per compte d'altri, autònoms i professionals, sempre que el treball continga funcions i tasques de valoració de béns immobles urbans: 0,15 punts per mes treballat.
  
La puntuació màxima que es podrà obtindre en este apartat serà de 40 punts.
  
L'experiència en les administracions públiques s'acreditarà per mitjà de certificació expedida pel registre de personal corresponent. Els servicis prestats han de provar-se amb el contracte corresponent i el document o certificat expedit per l'òrgan competent de la Seguretat Social, que acredite que s'ha cotitzat al corresponent sistema de previsió durant tot el temps que s'al·legue i en el grup de cotització que corresponga.
  
II. Proves selectives
  
A) Per cada exercici superat, en proves selectives per a l'ingrés en la Generalitat Valenciana o en cossos de l'administració de l'Estat, en el mateix grup de titulació al requerit per a l'accés als llocs de treball a cobrir, als quals corresponguen el desenvolupament de les funcions inherents a la valoració de béns immobles urbans, 10 punts per exercici superat.
  
B) Per cada exercici superat, en proves selectives per a l'ingrés en la Generalitat Valenciana o en cossos de l'administració de l'Estat, en el grup de titulació immediatament inferior al requerit per a l'accés als llocs de treball a cobrir, als quals corresponguen el desenvolupament de les funcions inherents a la valoració de béns immobles urbans, 7 punts per cada exercici superat
  
C) Per la superació del procés selectiu per a l'ingrés en altres administracions públiques, del mateix grup de titulació al requerit per a l'accés als llocs de treball a cobrir, als quals corresponguen el desenvolupament de les funcions i tasques semblants a les que han d'exercir en funció del treball oferit, 5 punts punts per exercici superat.
  
D) Per la superació del procés selectiu per a l'ingrés en altres administracions públiques, en el grup de titulació immediatament inferior al requerit per a l'accés als llocs de treball a cobrir, als quals corresponguen el desenvolupament de les funcions i tasques semblants a les que han d'exercir en funció del treball oferit, 3 punts punts per exercici superat.
  
Es computarà una sola vegada cada exercici superat, encara que l'aspirant els haja superat en diverses convocatòries
  
La puntuació màxima que es podrà obtindre en este apartat serà de 40 punts.
  
Tant els processos selectius superats, com els distints exercicis superats en les proves selectives, s'acreditaran per mitjà de certificat de l'òrgan convocant.
  
III. Coneixements de valencià
  
Es valoraran els coneixements de valencià de conformitat amb la puntuació següent:
  
A) Certificat de coneixement oral: 1 punts.
  
B) Certificat de coneixement elemental: 2 punts.
  
C) Certificat de coneixement mitjà: 3 punts.
  
D) Certificat de coneixement superior: 4 punts.
  
Quan l'aspirant justifique diversos nivells de coneixement, es computarà únicament el de major nivell.
  
La puntuació màxima que es podrà obtindre en este apartat serà de 4 punts.
  
Els coneixements de valencià s'acreditaran per mitjà de certificacions oficials expedides o homologades per la Junta Qualificadora de Coneixements del Valencià.
  
V. Entrevista
  
La Comissió de Valoració realitzarà una entrevista als aspirants per a valorar la idoneïtat del candidat per a l'exercici dels llocs de treball a cobrir.
  
L'entrevista es valorarà amb una puntuació màxima de 16 punts, i s'haurà d'aconseguir-hi com a mínim 8 punts..
  
Quart
  
Les sol·licituds hauran de contindre, a més de les dades de l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'adreça i el telèfon de la persona interessada, i s'hauran d'ajustar a l'imprés mencionat en el paràgraf següent.
  
Els impresos de sol·licitud (annex II) estaran a disposició de les persones interessades en el Registre General de la Conselleria d'Economia, Hisenda i Ocupació, (c/ Palau, 12 de València), en les Direccions Territorials d'Economia i Hisenda d'Alacant, Castelló, i València de la conselleria mencionada i en la pàgina web de la Generalitat Valenciana. Els candidats hauran de presentar l'imprés mencionat degudament omplit en el mateix Registre General, en el Registre de les Direccions Territorials mencionades o podran tramitar-lo per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, omplint la documentació detallada en l'article següent de la present resolució.
  
El termini de presentació serà de 10 dies hàbils, comptat des del següent a la publicació d'esta resolució en el Diari Oficial de la Generalitat Valenciana.
  
Cinqué
  
De conformitat amb el barem anterior, les sol·licituds hauran de dur adjunta la documentació següent:
  
1. Fotocòpia compulsada del títol que acredite la llicenciatura.
  
2. Certificats que acrediten els servicis prestats.
  
3. Certificats que acrediten els processos selectius superats.
  
4. Certificats que acrediten els exercicis superats en els processos selectius a què hagen concorregut.
  
5. Fotocòpies compulsades dels títols que acrediten els coneixements de valencià
  
6. Fotocòpia compulsada del DNI.
  
7. Qualssevol que acrediten la possessió d'altres títols o mèrits professionals o acadèmics que desitgen al·legar.
  
Sisé
  
La Comissió de Valoració estarà formada per:
  
- Un president/a: la directora general de Tributs o persona en qui esta delegue.
  
- Vocals: un representant de les organitzacions sindicals amb representació en la Mesa Sectorial de Funció Pública i dos funcionaris/es de carrera adscrits a la Direcció General de Tributs.
  
- Secretari/a: un representant de la Sotssecretaria de la Conselleria d'Economia, Hisenda i Ocupació.
  
Seté
  
El procés de selecció tindrà les fases següents:
  
1ª La Comissió de Valoració avaluarà els mèrits de cada sol·licitant deduïts de la documentació aportada.
  
2ª La Comissió de Valoració convocarà a l'entrevista els sol·licitants, una vegada avaluats els mèrits.
  
3ª La Comissió de Valoració procedirà a avaluar els aspirants, i, en cas d'igualtat de puntuació prevaldrà la major obtinguda d'acord amb al que s'assenyala a continuació, i per este ordre:
  
\* En primer lloc, aquella obtinguda en l'apartat relatiu a l'experiència professional.
  
\* Si persistix la igualtat de puntuació, aquella obtinguda en l'apartat relatiu a les proves selectives.
  
\* Si persistix la igualtat de puntuació, aquella obtinguda en l'apartat relatiu a l'entrevista.
  
\* Si persistix la igualtat de puntuació, aquella obtinguda en l'apartat relatiu a coneixements del valencià.
  
\* Si així i tot persistix la igualtat de puntuació, es dirimirà per ordre alfabètic de cognoms i nom, començant per la A.
  
4ª Una vegada computats els punts de les fases 1a i 2a, s'exposarà la llista dels candidats seleccionats en el tauler d'anuncis de la Conselleria d'Economia, Hisenda i Ocupació (c/ Palau, 12 de València) i en els taulers de les Direccions Territorials d'Economia i Hisenda d'Alacant, Castelló i València de la conselleria mencionada, durant 7 dies, als efectes que es formulen les al·legacions que s'estimen pertinents.
  
5ª. Una vegada transcorregut el termini d'al·legacions assenyalat en la fase anterior, la Comissió de Valoració informarà del resultat del procés de selecció i formularà la proposta de nomenament corresponent a l'òrgan competent.
  
Contra la present resolució, que esgota la via administrativa, es podrà interposar recurs contenciós administratiu en el termini de dos mesos comptats des de l'endemà de la publicació, en el jutjat contenciós administratiu que pertoque, d'acord amb el que disposen els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 6 de setembre de 2005.- El sotssecretari de la Conselleria d'Economia, Hisenda i Ocupació: José Miguel Escrig Navarro
  
ANNEX I
  
Núm.
  
de lloc Denominació Classificació Destinació
  
24320 TEC./A DE VALORACIÓ A 22 E040 SSTT Alacant
  
24267 TEC./A DE VALORACIÓ A 22 E040 SSTT Alacant
  
24600 TEC./A DE VALORACIÓ A 22 E040 SSTT Alacant
  
24115 TEC./A DE VALORACIÓ A 22 E040 SSTT Alacant
  
24286 TEC./A DE VALORACIÓ A 22 E040 SSTT Alacant
  
24594 TEC./A DE VALORACIÓ A 22 E040 SSTT Alacant
  
24232 TEC./A DE VALORACIÓ A 22 E040 SSTT Alacant